stanford-oval/wikipedia huggingface dataset:
Heikki Hätönen

| Heikki Hätönen> Henkilötiedot |
| --- | --- |
Syntynyt: 26. elokuuta 1985 (ikä 39) Suomi
Salibandyn pelaaja
Pelipaikka:  hyökkääjä
Seura:  Lasb
Pelinumero:  6
Pituus:  186 cm
Paino:  81 kg
Heikki Hätönen (s. 26. elokuuta 1985) on suomalainen salibandyn pelaaja. Hän edustaa Salibandyliigassa lammilaista Lasbia. Hän on pelannut myös Suomen salibandymaajoukkueessa. Aiemmin hän on pelannut myös Hämeenlinnan FT Trackersissa, joka tunnetaan myös nimellä Hämeenlinnan Steelers.
Markku Aro (vuoden 1970 albumi)

| Markku Aro Markku Aro |
| --- | --- | --- |

Kokoelmalevyn tiedot
 Äänitetty : 1968–1970
 Julkaistu: 1970
 Formaatti: LP-levy (SFLP 9056)   C-kasetti (FDE 015)
 Tyylilaji: iskelmä, poprock
 Kesto: 34.20
 Levy-yhtiö: Finnlevy
 Levymerkki: Finnlevy
Markku Aron muut kokoelmalevyt
|   | Markku Aro 1970 | Parhaat päältä 1978 |
Markku Aro on samannimisen suomalaislaulajan esikoisalbumi vuodelta 1970. Levy koostuu Aron vuosina 1968–1970 julkaistuista singleistä. Albumin tunnetuimpia kappaleita ovat ”Käyn uudelleen eiliseen” ja ”Hyvännäköinen”.
Finnlevy julkaisi albumin vuonna 1970 vinyylilevynä ja C-kasettina. CBS julkaisi albumin seuraavana vuonna uudelleen omalla levymerkillään.
Kappaleet > A-puoli

Käyn uudelleen eiliseen – 3.00 (alkup. ”Les Bicyclettes de Belsize”, säv. Les Reed – Barry Mason, san. Juha Vainio, sov. Nacke Johansson)
Mä luulen vain – 2.40 (alkup. ”I Pretend (en)”, säv. Les Reed – Barry Mason, san. Jorma Koski, sov. Nacke Johansson)
Sanoin – 2.26 (säv. Åke Granholm, san. Saukki, sov. Rauno Lehtinen)
En tietää voi – 2.34 (alkup. ”Quando l’amore diventa poesia”, säv. Mogol – Soffici, san. Juha Vainio – Tuula Valkama, sov. Rauno Lehtinen)
Jos saan – 3.37 (alkup. ”One Day”, säv. Les Reed – Barry Mason, san. Juha Vainio, sov. Seppo Paakkunainen)
Anna mun ajoissa tietää – 2.48 (alkup. ”Make Me an Island (en)”, säv. Hammond – Hazlewood, san. Juha Vainio, sov. Seppo Paakkunainen)
Kappaleet > B-puoli

Kertoisin sanoin suoraan sen – 2.33 (säv. Toivo Kärki, san. Juha Vainio, sov. Nacke Johansson)
Aina liian myöhään – 2.32 (säv. Karl Stein, san. Pauli Salonen, sov. Toivo Kärki)
Talven yli – 3.20 (alkup. ”Winter World of Love (en)”, säv. Les Reed – Barry Mason, san. Juha Vainio, sov. Nacke Johansson)
En kadu mitään – 2.45 (alkup. ”Take My Heart”, säv. Gordon Mills, san. Tuula Valkama, sov. Nacke Johansson)
Hyvännököinen – 2.54 (alkup. ”You're Such a Good Looking Woman (en)”, säv. Hammond – Hazlewood, san. Tuula Valkama, sov. Nacke Johansson)
Kuulen sydämen ääntä – 3.11 (säv. Jaakko Borg, san. Tuula Valkama, sov. Nacke Johansson)
Tekijöitä > Muusikoita

Kappaleessa ”Mä luulen vain” (2) kitaraa soittavalle Hasse Wallille levytys oli hänen studiouransa ensimmäinen.
Markku Aro – laulu
Jaakko Borg – kapellimestari (8)
Nacke Johansson – kapellimestari (1, 2, 7, 9–12)
Rauno Lehtinen – kapellimestari (3, 4)
Seppo ”Paroni” Paakkunainen – kapellimestari (5, 6)
Esa Katajavuori – kosketinsoittimet (1)
Heikki Laurila – kitarat (1, 4–7, 9, 11)
Nono Söderberg – kitarat (9, 10)
Hasse Walli – kitarat (2)
Matti Bergström – basso (3, 4, 9, 10)
Ilpo Kallio – rummut ja lyömäsoittimet (4, 7, 9, 11)
Lähde:
Tekijöitä > Tuotanto

Ulla Tiiro – kansi
Alvar Kolanen – valokuvat
Lähde:
Joni Ikonen

| Joni Ikonen> Henkilötiedot |
| --- | --- |
Syntynyt: 14. huhtikuuta 1999 (ikä 25) Espoo, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  78 kg
Seura
Seura:  HC Litvínov
Sarja:  Tšekin EXtraliga
Pelinumero:  61
Pelaajaura
Pääsarjaura:  2016–
Aik. seurat:  Frölunda HC (SHL) KalPa (SML) Ilves (SML) Pelicans (SML) HIFK (SML) Kiekko-Espoo (SML)
NHL-varaus:  58. varaus, 2017 Montreal Canadiens
Joni Ikonen (s. 14. huhtikuuta 1999 Espoo) on suomalainen jääkiekkoilija, joka pelaa Tšekin Extraligan HC Litvínovissa. Hän on pelipaikaltaan keskushyökkääjä. Ikonen laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Slovakia 2017 | jääkiekko |  |
Ikonen pelasi alle 20-vuotiaiden MM-kilpailuissa vuonna 2018. Hän pelasi myös alle 18-vuotiaiden MM-kilpailuissa vuonna 2017, jolloin Ikonen voitti hopeaa. Hän toimi Suomen varakapteenina. Valmennus valitsi Ikosen joukkueensa turnauksen yhdeksi kolmesta parhaasta pelaajasta. Hänet valittiin myös Latviaa vastaan pelatun alkulohkon ottelun päätteeksi Suomen ottelun parhaaksi pelaajaksi.
Ikonen pelasi myös World U-17 Hockey Challengessa vuonna 2015, jolloin hän oli Suomen paras syöttäjä viidellä syöttöpisteellään. Ikonen voitti myös turnauksen jäähypörssin 20 jäähyminuutillaan. Hän on kuulunut myös alle 16-vuotiaiden maajoukkueen kapteenistoon. Yhteensä Ikonen on pelannut 15 nuorten ja 37 poikien maaottelua.
Pelityyli

Kiekkoareena-verkkolehden toimittaja Miika Arposen mukaan Ikonen on korkean taitotason omaava pelaaja, joka hallitsee kiekkoa hyvin pienessäkin tilassa. Arposen mukaan Ikosella on hyvä pelisilmä ja hän sijoittuu hyvin sekä hyökkäys- että puolustuspäässä. Arponen mainitsee hänen vahvuuksiinsa myös laukauksen. Ikonen ei kuitenkaan ole kovin isokokoinen, mikä rajoittaa hänen fyysistä peliään, mutta Ikonen paikkaa puutteensa kuitenkin luistelu- ja mailankäsittelytaidoillaan.
Muuta

Ikosen isoveli Juuso pelasi viimeksi kaudella 2024–2025 hyökkääjänä HIFK:ssa. Veljesten isä Juha Ikonen pelasi omalla urallaan hyökkääjänä pudotuspelit mukaan lukien yhteensä 335 SM-liigaottelua Kiekko-Espoossa/Bluesissa ja hän toimi Bluesin kapteenina kaudella 1998–1999. Juha pelasi myös kolme vuotta Ruotsissa sekä kuului Suomen MM-hopeaa voittaneeseen joukkueeseen vuonna 1998. Myös heidän setänsä Jari Ikonen pelasi SM-liigaa puolustajana neljä ottelua Kiekko-Espoossa kaudella 1996–1997. Veljesten isoisä on entinen juniorivalmentaja Jorma Ikonen.
Coca-Cola

| Coca-Cola |
| --- | --- |

 Coca-Colaa lasissa
Tyyppi:  virvoitusjuoma
Valmistaja:  The Coca-Cola Company
Alkuperä:  Yhdysvallat
Valmistus aloitettu:  1886
Maku:  kola
Muunnelmat:   Suomen brändit:  Coca-Cola Zero Sugar  Zero Sugar Kofeiiniton  Zero Sugar Lime  Zero Sugar Vanilja 
Infobox OKNimi-testi OK: 
Coca-Cola on The Coca-Cola Companyn valmistama hiilihapotettu kolanmakuinen virvoitusjuoma. Coca-Cola on maailman myydyin virvoitusjuoma ja maailman kuudenneksi arvokkain brändi.
Coca-Colaa on myyty Yhdysvalloissa vuodesta 1886 lähtien. Sen kehitti atlantalainen farmaseutti John Pemberton lääkkeen kaltaiseksi piristeeksi. Coca-Cola sai Yhdysvaltain kansallisjuoman aseman 1900-luvun alussa, ja vuosisadan aikana se levittäytyi yhdysvaltalaisten sotilaiden myötävaikutuksella joka puolelle maailmaa. Nykyisin sitä saa melkein jokaisesta maailman maasta, Pohjois-Koreaa ja Kuubaa lukuun ottamatta.
Coca-Colan tarkka resepti on salaisuus. Juoma on saanut nimensä siinä alun perin olleista kokapensaan lehdistä ja kolapähkinästä. Juoma sisältää kofeiinia.
Koostumus

Coca-Colassa on sokeria 10,6 grammaa 100 millilitraa kohti. Coca-Colaan käytettiin vuoteen 1903 asti tuoreita kokalehtiä, ja lasillinen Coca-Colaa sisälsi siihen aikaan vielä täysin laillista kokaiinia. Lainsäädännön tiukentuessa kokaiinin määrää vähennettiin asteittain, ja kokonaan se poistettiin vuonna 1929. Kokapensaan lehtiä käytetään juomaan edelleenkin, mutta käsiteltyinä, jotta kokaiini saadaan poistettua. Toinen Coca-Colan alkuperäisreseptissä käytetty raaka-aine oli kolapähkinä, joka sisältää runsaasti kofeiinia. Coca-Colan varsinainen valmistuskaava on edelleen erittäin suojeltu salaisuus. Erityisesti tämä koskee Merchandise 7X -nimellä kutsuttua ainesosaa.
Historia > Varhaisvaiheet

Coca-Colan kehitti vuonna 1886 atlantalainen farmaseutti John Pemberton. Hän oli kehittänyt ensin Ranskalainen viinikoka -nimisen juoman, jossa oli viiniä, eteläamerikkalaisesta kokapensaasta saatua kokauutetta sekä kolakasvin pähkinöistä saatua uutetta. Kun alkoholi kiellettiin piirikunnassa kesällä 1886, Pemberton korvasi juomassaan viinin sokerilla ja soodavedellä. Juomaa toimitettiin apteekkeihin siirappina, johon myyntipaikassa lisättiin soodavesi. Pembertonin liikekumppani Frank Robinson keksi nimetä juoman Coca-Colaksi sen pääainesosien mukaan ja loi sille kaunokirjoitusta käyttäen omaperäisen logon vuonna 1887.
Frank Robinson alkoi valmistaa ja markkinoida Coca-Colaa, ja Pemberton siirtyi taka-alalle. Juomaa markkinoitiin virkistävänä ja monenlaiset hermovaivat kuten päänsäryn, hermosäryn, hysterian ja melankolian parantavana juomana. Coca-Colasta tuli nopeasti suosittua Atlantassa.
Coca-Colan nimestä ja valmistusoikeuksista syntyi kiistaa vuonna 1887, ja seuraavana vuonna juomasta oli tarjolla jo kolme kilpailevaa versiota. Patenttilääkkeiden valmistaja Asa Candler lyöttäytyi yhteen Robinsonin kanssa, osti muut osapuolet ulos ja onnistui myös vakuuttamaan kaikki siitä, että hänen versionsa juomasta oli aidoin.
Historia > Nousu suursuosioon Yhdysvalloissa

Coca-Colan myynti kasvoi nopeasti, joten Candler luopui muista patenttilääkkeistään ja keskittyi Coca-Colaan. Hän lisäsi mainontaa, palkkasi kiertäviä kauppamiehiä ja houkutteli uusia asiakkaita ilmaislipuilla. Vuoden 1895 lopulla Coca-Cola oli myynnissä kaikissa Yhdysvaltain osavaltioissa, ja sitä myytiin vuodessa jo yli 76 000 gallonaa. Apteekkarit maksoivat Coca-Cola-siirapista yhden sentin ja myivät yhden juoman asiakkaalle viidellä sentillä. Coca-Cola Company pystyi valmistamaan siirappia kolmella neljäsosasentillä juomaa kohti, joten kaikki tekivät juomasta hyvin voittoa.
Vuoden 1895 jälkeen Coca-Colan markkinoinnissa alettiin painottaa juoman virkistävyyttä sen parantavien vaikutusten sijaan, jotta juoman käyttäjäkunta laajenisi. Coca-Colaa alettiin myydä pulloissa vuonna 1899, mikä laajensi huomattavasti sen markkinoita. Tunnusomainen Coca-Cola pullo otettiin käyttöön vuonna 1916.
Vuonna 1911 oikeusjutun seurauksena Coca-Colan kofeiinimäärä laskettiin puoleen ja juoman mainoksissa ei enää käytetty lapsia. Vuonna 1931 Coca-Cola alkoi käyttää mainonnassaan punavalkoista joulupukkia, jonka ulkoasua yhtiö ei itse ollut keksinyt, kuten usein on luultu.
Coca-Colan myynti jatkoi kasvuaan 1930-luvun laman aikanakin. Samalla se sai varteenotettavan kilpailijan Pepsi-Colasta, joka myi omaa kolajuomaansa samalla hinnalla kuin Coca-Cola mutta tuplasti suuremmissa pulloissa. Kilpailusta huolimatta Coca-Cola oli 1930-luvun lopulla jo kansallinen instituutio. Sitä joivat kaikki yhteiskuntaluokat, ja se vastasi lähes puolesta kaikkien poreilevien virvoitusjuomien myynnistä Yhdysvalloissa.
Coca-Cola-pullon hinta pysyi pitkään muuttumattomana. Vuonna 1886 kuuden ja puolen unssin pullo (~192 ml) maksoi viisi senttiä eli yhden nickelin ja hinta pysyi samana 1940-luvun lopulle asti. Coca-Colaa markkinoitiin aina sen halvalla hinnalla. Viimeiset nickelin Coca-Colat myytiin vuonna 1959. Vuoteen 1921 mennessä hintataso oli jo noussut sen verran, että Coca-Cola joutui neuvottelemaan sopimuksiaan uudelleen, mutta mainosten vuoksi hinta säilytettiin entisellään. Lisäksi Coca-Colalla oli satojatuhansia myyntiautomaatteja, jotka eivät osanneet antaa vaihtorahaa. Kerrotaan jopa, että Coca-Colan johtaja pyysi metsästyskaveriltaan presidentti Eisenhowerilta 7½ sentin kolikon lyömistä.
Historia > Leviäminen maailmalle

Coca-Cola levisi koko maailmaan 1900-luvun kuluessa, kun Yhdysvalloista tuli supervalta. Kun Yhdysvallat lähetti sotilaitaan maailmalle toiseen maailmansotaan, Coca-Cola toimitti heille juomaansa valtavia määriä. Sodan aikana Coca-Cola Companyn työntekijät perustivat eri puolille maailmaa yhteensä 64 armeijan pullottamoa ja jakelivat yli 10 miljardia juomaa. Coca-Colaa saivat maistaakseen myös paikalliset siviilit, ja näin juomasta tuli suosittua kaikkialla. Sodan loputtua Coca-Colan tuotanto jatkui Yhdysvaltain ulkopuolella sodanaikaisissa pullottamoissa, kunnes pullotus siirtyi kolmen vuoden jälkeen siviilimaailmaan.
Kylmän sodan aikana Coca-Colasta tuli paitsi Yhdysvaltain, myös länsimaisten arvojen symboli. Siitä syystä etenkin kommunistit niin kommunistimaissa kuin länsimaissakin halveksuivat juomaa. Esimerkiksi Ranskassa Coca-Colaa vastustettiin, sillä sen pelättiin uhkaavan maan omaa juomateollisuutta. Coca-Cola Company suunnitteli toiminnan aloittamista Neuvostoliitossakin, mutta luopui suunnitelmasta, sillä kaikki voitot olisivat menneet Yhdysvaltain viholliselle. Pepsi sen sijaan alkoi toimia myös Neuvostoliitossa. Kommunistihallintojen luhistuttua Coca-Colan suosio kuitenkin ohitti Pepsin maissa, joissa Pepsi oli opittu yhdistämään vanhaan hallintoon.
Lähi-idässä Coca-Cola tasapainotteli arabimarkkinoiden ja Israelin markkinoiden välillä. Se valitsi lopulta juutalaisjärjestöjen painostuksesta Israelin markkinat, minkä seurauksena arabimaat alkoivat boikotoida Coca-Colaa vuonna 1968. Pepsi sen sijaan valitsi arabimarkkinat Israelin sijaan. Coca-Cola pystyi palaamaan arabimarkkinoille 1980-luvun lopulla. Juoman myyntiä muslimimaissa on senkin jälkeen kuitenkin haitannut sen yhdistyminen Yhdysvaltoihin.
Vuonna 1985 Coca-Cola Company muutti Coca-Colan makeammaksi ja enemmän Pepsiä muistuttavaksi ja kutsui uutta juomaa nimellä ”New Coke”. Kuluttajat kuitenkin kaihtoivat sitä, joten yhtiö joutui heti palauttamaan alkuperäisen juoman markkinoille nimellä Coca-Cola Classic.
Coca-Cola on nykyisin maailman myydyin virvoitusjuoma. Coca-Colaa myydään kaikissa maailman valtioissa Kuubaa ja Pohjois-Koreaa lukuun ottamatta.
Historia > Suomessa

Helsingin keskustan Stockmannilta Coca-Colaa sai tiettävästi jo vuonna 1936 Soodalähde-kahvilasta, mutta näkyvästi Coca-Cola rantautui Suomeen vasta vuonna 1952 Helsingin olympiakisojen aikaan, kun The Coca-Cola Company lahjoitti 720 000 pullollista Sotainvalidien Veljesliitolle ja olympiakisojen järjestäjille. Ennen olympialaisia harva suomalainen oli maistanut Coca-Colaa. Coca-Colan valmistus alkoi Suomessa vuonna 1958. Vuoden 1998 loppuun asti Coca-Colaa valmisti ja jakeli Suomessa Hartwall. Nykyään Coca-Colan tuotteita Suomessa valmistaa ja myy Sinebrychoff.
Tavaramerkit

Coca-Cola on The Coca-Cola Companyn vuonna 1893 rekisteröimä tavaramerkki. Nimityksen Coke Coca-Cola Company on myös rekisteröinyt. Coca-Cola on lisäksi rekisteröinyt tavaramerkikseen ruotsalaista sukujuurta olleen Earl R. Deanin suunnitteleman, englanninkielisellä nimellä contour bottle tunnetun pullonmuodon vuonna 1915.
Brändi

Interbrand arvioi Coca-Colan brändiarvoksi 78 miljardia dollaria vuonna 2015. Esimerkiksi vuonna 2008 Coca-Cola lanseerasi yli 700 tuotetta niissä 200 maassa, joissa se on läsnä. Coca-Cola on arvioitu maailman arvokkaimmaksi tavaramerkiksi.
Tuotteita

Tavallisen Coca-Colan lisäksi juomasta on olemassa muunnelmia, joista useimpia myydään vain muutamassa maassa. Suomessa Coca-Colan markkinoimat tuotteet ovat vuonna 2024 Coca-Cola Original Taste, Coca-Cola Zero Sugar, Coca‑Cola Zero Sugar Kofeiiniton, Coca‑Cola Zero Sugar Lime ja Coca‑Cola Zero Sugar Vanilja. Muut muunnelmat ovat:
Coca-Cola Light eli Diet Coke
Caffeine-Free Coca-Cola
Coca-Cola Cherry
Coca-Cola with Lime
Coca-Cola with Lemon
Coca-Cola Citra
Coca-Cola Orange
Coca-Cola Fiber+
Coca-Cola with Coffee
Coca-Cola Georgia Peach
Coca-Cola California Raspberry
Coca-Cola Energy
Coca-Cola Strawberry
Coca-Cola Cherry Vanilla
Coca-Cola Energy Cherry
Coca-Cola Creations
Jack Daniel’s and Coca-Cola
Coca-Cola Spiced
Tuotteita > Coca-Colan pakkauskoot, materiaalit sekä palautuspantit 2015 Suomessa

| Tilavuus (l) | Materiaali | Palautuspantti (€) | Monipakkaukset |
| --- | --- | --- | --- |
| &&&&&&&&&&&&&&00.02500000,25 | alumiinitölkki | &&&&&&&&&&&&&&00.01500000,15 | Tuli myyntiin tammikuussa 2014, myydään vain erikseen |
| &&&&&&&&&&&&&&00.03300000,33 | alumiinitölkki | &&&&&&&&&&&&&&00.01500000,15 | 6, 8, 15 ja 24 kpl pakkaus, ei myydä enää erikseen |
| &&&&&&&&&&&&&&00.03500000,35 | lasipullo | &&&&&&&&&&&&&&00.01000000,10 | 24 kpl kori |
| &&&&&&&&&&&&&&00.05000000,5 | muovipullo | &&&&&&&&&&&&&&00.0250000 | 24 kpl kennolevy (palpa) |
| &&&&&&&&&&&&&&01.05000001,5 | muovipullo | &&&&&&&&&&&&&&00.04000000,40 | 2 kpl: yhdistetty pahvilla ja 4 kpl: yhdistetty muovilla |
| &&&&&&&&&&&&&&02.&&&&002,0 | muovipullo | &&&&&&&&&&&&&&00.04000000,40 | 2 kpl: yhdistetty pahvilla ja 4 kpl: yhdistetty muovilla |
Muualla maailmassa Coca-Colan pakkauskokoja on 0,10 litrasta aina 3,0 litraan.
Kritiikkiä

Intiassa Coca-Colaa vastaan on boikotoitu muutamia kertoja vastalauseena yhtiön huonon hygienian ja ympäristövaikutusten takia.
On julkaistu tutkimustietoon perustuvia dokumentteja siitä, että Coca-Cola pumppaa kuiviin lähteitä, joiden vesi kuuluisi paikallisille ihmisille, mutta joilta yritykset ovat riistäneet mahdollisuudet saada enää käyttöön puhdasta vettä. Kuvauksen yrityksen aikaansaamista globaaleista riskeistä ja sen häikäilemättömästä voitontavoittelusta seuranneista ihmisoikeusongelmista antaa esimerkiksi palkittu vuoden 2008 dokumenttielokuva Flow: For Love of Water.
Riippumaton Center for Science and Environment -tutkimuslaitos (CSE) testasi vuonna 2003 intialaiset pullovedet ja virvoitusjuomat. Yhtä (Evian) lukuun ottamatta kaikki sisälsivät jäämiä maanviljelyksessä käytettävistä torjunta-aineista. Juomissa oli muun muassa DDT:tä ja lindaania, molemmat erittäin voimakkaita orgaanisia klooriyhdisteitä. Intialainen Pepsi ja Coca-Cola sisälsivät tutkimuksen mukaan torjunta-aineita noin 0,02 mg litraa kohti, mikä ylittää EU-suositukset 20-kertaisesti. Länsimaissa tutkituista virvoitusjuomista tai pullovesistä torjunta-aineita ei löydy.
Coca-Colan hampaita kellastuttava vaikutus on tieteellisesti todistettu ilmiö, joka johtuu hammaskiillettä tuhoavasta fosforihaposta. Sama pätee myös muihin virvoitusjuomiin. Coca-Colan pH-arvo on 2,52, eli hyvin hapan.
Yhdysvaltain hammaslääkäreiden tutkimuksessa osoitettiin, että jo 3–5 vuoden kevytkolan nauttiminen aiheuttaa vakavan eroosion hampaissa.
Yhdysvalloissa toimiva kuluttajansuojajärjestö The Center for Science in the Public Interest CSPI on nostanut oikeuskanteen Coca-Cola Companya vastaan. Kuluttajajärjestö syyttää Coca-Cola Companya harhaanjohtavasta markkinoinnista. Kanteessa on mukana myös joukko yksittäisiä kuluttajia. Kannetta haettiin käsittelyyn jo vuonna 2009, mutta ryhmäkanteena se hyväksyttiin virallisesti yhdysvaltalaisessa tuomioistumessa vuonna 2013. Syytteet koskevat Coca-Cola Companyn suosittua Vitaminwater-terveysjuomaa. Kuluttajasuojajärjestön mukaan Coca-Cola Company on markkinoinut tuotetta virheellisesti ja harhaanjohtavasti erilaisilla terveyshyödyillä vaikka todellisuudessa juoma on virvoitusjuomien kaltainen, runsaasti sokeria sisältävä ja siten terveydelle haitallinen. Coca-Cola Company on mainostanut vitamiinivesiä muun muassa silmäsairauksia ehkäisevinä sekä nivelten terveyttä ja immuunijärjestelmän toimintaa edistävinä.
Coca-Cola Companya on syytetty myös tehtaiden ammattiyhdistysaktiivien huonosta kohtelusta kehitysmaissa. Yhtiötä on syytetty muun muassa kahdeksan ay-aktivistin tappamisesta Kolumbiassa vuosina 1989–2003. Myös yhtiön tehtailla Turkissa ja Indonesiassa ay-aktivisteja on peloteltu. Sen sijaan Nicaraguassa työntekijöiden järjestäytyminen on kielletty. Yhtiö on vastannut useaan otteeseen näihin liittyviin syytöksiin ja myös toiminnallaan pyrkinyt osoittamaan syytökset perusteettomiksi. Monet ihmisoikeusjärjestöt ovatkin järjestäneet kolajuoman vastaisia kampanjoita.
Galleria

Coca-Colan vanha lehtimainos englanniksi.
Jouluaiheinen Coca-Cola-rekka.
Lähikuva Coca-Colan hiilidioksidikuplista.
Coca-Colan pullotustehdas Kanadassa vuonna 1941.
1952 Kesäolympialaisten virallisen kisajuoman myyntipiste Hesperian puistossa
Aiheesta muualla

Kuvia tai muita tiedostoja aiheesta Coca-Cola Wikimedia Commonsissa
Cocacola.fi.
Coca-Cola.com.
| n k The Coca-Cola Company |
| --- | --- |
Brändit:  Coca-Cola  Fanta  Sprite  Fuzetea  Powerade  Bonaqua 
| Auktoriteettitunnisteet  |
| --- | --- |
Kansainväliset:  FAST 
Kansalliset:  Ranska  BnF data  Saksa  Israel  Yhdysvallat 
Coca-Cola-mainos 1890-luvulta.
Coca-Colan mainokset helsinkiläisessä raitiovaunussa vuonna 2018.
Meksikossa myynnissä alkuperäisellä reseptillä
Italialainen Coca-Cola-tölkki.
Suomessa myytävä Coca-Cola-pullo.
Fabien Rohrer

| Fabian Rohrer> Henkilötiedot |
| --- | --- |
Syntynyt: 1. syyskuuta 1975 (ikä 49) Bern, Sveitsi
Kansalaisuus:   Sveitsi
Uran tiedot
Pituus:  1.62 m
Laji:  Lumilautailu
Kilpauran kesto:  1997-2001
Saavutukset
Paras sijoitus maailmancupissa:  5.
 Tietolaatikko päivitetty 28.2.2017 
| Mitalit> Maa:   Sveitsi.Miesten lumilautailu.MM-kilpailut  | Mitalit> Maa:   Sveitsi.Miesten lumilautailu.MM-kilpailut  | Mitalit> Maa:   Sveitsi.Miesten lumilautailu.MM-kilpailut  | Maa:   Sveitsi> Miesten lumilautailu. |
| --- | --- | --- | --- |
|  Kultaa | Innichen 1997 | half-pipe |  |
Fabien Rohrer (s. 1. syyskuuta 1975 Bern, Sveitsi) on uransa lopettanut sveitsiläinen lumilautailija ja maailmanmestari half-pipessä. Olympialaisissa hän kilpaili kerran, vuonna 1998, ja sijoittui neljänneksi.
Hän kilpaili lumilautailun maailmancupissa yhteensä kolme kertaa, ja hänen paras sijoituksensa oli viides.
Kasvipassi

Alankomaissa myytävässä laventelissa oleva kasvipassi.
Kasvipassi on Euroopan unionin (EU) kasvinterveysasetuksen mukainen merkintä, jota käytetään kasveissa silloin, kun ammattimaiset toimijat siirtävät puutarhakasveja EU:n alueella maasta toiseen. Kasvipassin tarkoitus on estää tautien ja tuholaisten leviäminen Euroopan unionin sisällä siten, että passin tietojen avulla voidaan jäljittää tuhoojia sisältävät kasvit. Passi myönnetäänkin sellaisille kasvierille, joiden osalta yrityksen omavalvonta on vahvistanut, että niissä ei ole kiellettyjä kasvintuhoojia. Passia voidaan käyttää niin tukku- kuin vähittäismyynnissäkin. Kaikilla kasveilla ei tarvitse olla kasvipassia, vaan ainoastaan sellaisilla, jotka voivat olla vaarallisten kasvitautien ja tuholaisten isäntäkasveja.
Kasvipassin vaativat taimet ja sellaiset lisäysmateriaalit kuin pistokkaat, sipulit ja mukulat, ruukku- ja ryhmäkasvit, siemenperunat, nurmikot sekä jotkin siemenet. Kasvipassi saatetaan kiinnittää erän jokaiseen kasviin, ruukkuun tai kasvin nimilappuun, tai useita kasveja sisältävään pakkaukseen. Suomen sisäisessä kaupassa kasvipassin voi myös kiinnittää kokonaiseen lähetykseen, jossa on useita kasvipakkauksia.
Kasvipassin muoto.
A: Kasvin tieteellinen nimi
B: Maakoodi ja kasvipassin myöntäjän rekisterinumero
C: Jäljitettävyyskoodi
D: Alkuperämaa
Kasvipassin voi lisätä kasviin tarran, tulosteen, säleen tai painetun merkinnän muodossa. Sen on myös sisällettävä tietyt tiedot. Siinä on Euroopan unionin lippu ja teksti "Kasvipassi" vähintään englanniksi (engl. Plant Passport). Lisäksi siinä tulee ilmoittaa kasvin laji tai suku tieteellisenä nimenä, maakoodi ja kasvipassin myöntäjän rekisterinumero, joissain tapauksissa jäljitettävyyskoodi, ja kasvin alkuperämaa. Jäljitettävyyskoodin tarvitsevat taimet, mutta eivät tukku- ja kukkakauppoihin vietävät ryhmä- ja ruukkukasvit.
Käytössä on myös erityinen ZP-kasvipassi, jossa ZP tarkoittaa suoja-aluetta. Euroopan unionissa on tiettyjä valtioita ja alueita, joilla ei esiinny joitain vaarallisia kasvintuhoojia. Nämä alueet on määritelty suoja-alueiksi. Jos suoja-alueelle viedään sellaisia kasveja, jotka voivat toimia näiden tiettyjen kasvintuhoojien isäntinä eli suoja-aluetuhoojina, kasveilla on oltava ZP-kasvipassi.